aggresjon
        
         (hos dyr)
Store norske leksikon,Biologi,Veterinærmedisin,Sykdomsformer
Aggresjon hos dyr er aggresjon ofte utløst av situasjoner som er viktige for artens overlevelse: rovdyr viser aggresjon overfor byttet; trussel mot territorium utløser aggresjon mot inntrenger; trussel mot den som er etablert som leder i en flokk utløser aggresjon mot utfordrer; trussel mot avkom utløser aggresjon hos mor. Aggresjon kan også utløses ved smerter, eller når dyr blir skremt.
En stor del av en tilsynelatende aggressiv atferd hos dyr har ikke som mål å påføre smerte/skade, men heller å etablere dominans ved hjelp av truende opptreden. Mange av disse atferdsformene er ritualiserte, hvilket innebærer at visning av bestemte sosiale signaler bringer den truende atferden til opphør.Flere sykelige tilstander kan være forbundet med aggresjon, for eksempel visse forgiftninger som påvirker nervesystemet, videre hjernesvulster og spesielle infeksjoner, for eksempel kugalskap (BSE). Høyt aggresjonsnivå kan også være arvelig betinget, noe det bør tas hensyn til i avlen, særlig når det gjelder hund. Les mer i Store norske leksikon aggresjonsforstyrrelser i Store medisinske leksikon aggresjon hos mennesker